stanford-oval/wikipedia huggingface dataset:
דן שינמן

| --- | --- |

 לידה:  4 בספטמבר 1943 (בן 81) רמת גן, פלשתינה (א"י) 
 מדינה:  ישראל 
 בת זוג:  דניאלה
 מספר צאצאים:  3
 
דן שינמן (נולד ב-4 בספטמבר 1943) הוא סנגור ועורך דין ישראלי. לאחר פרישתו מעריכת דין הפך לסופר.
שינמן ייצג בין היתר את אהוד אולמרט ויעקב וינרוט.
ביוגרפיה

שינמן נולד ברמת גן לשושנה ויוסף שינמן. בילדותו עברה משפחתו להתגורר בגבעתיים ושינמן למד בבית הספר ע"ש בורוכוב ובתיכון ע"ש קלעי.
בשנת 1966 סיים את לימודיו בפקולטה למשפטים באוניברסיטה העברית בירושלים, במסגרת העתודה האקדמאית של צה"ל. את שירותו הצבאי עשה כסניגור וכתובע בפרקליטות הצבאית. ב-1970, לאחר שחרורו מן הצבא, עסק במשפט האזרחי. לאחר היכרותו עם דוד ליבאי באמצע שנות השבעים, החל שינמן לחזור בהדרגה אל התחום הפלילי, ובתחילת שנות השמונים טיפל במספר משפטי רצח מתוקשרים. בשנת 1978 צירף דן למשרדו את אחיו הצעיר יעקב, שלימים היה לשופט ולסגן נשיא בית המשפט המחוזי מרכז.
בשנת 1986 פתח דן משרד עורכי דין עם פרופ' דוד ליבאי. המשרד התמקד במשפט הפלילי ובעיקר בעבירות הצווארון הלבן. בהמשך פרש ליבאי כדי למלא תפקידים פוליטיים ושינמן צירף כשותפות במשרד את עורכות הדין, נוית נגב ואיריס ניב סבאג, שהחלו את דרכן במשרד כמתמחות.
שינמן ייצג לקוחות בתיקים מתוקשרים סביב נושאי פלילים, עבירות של טוהר מידות של אנשי ציבור, עבירות כלכליות ובהן: עבירות ניירות ערך, עבירות הגבלים עסקיים, עבירות מס, רשלנות פלילית, עבירות מרמה וכדומה. הוא היה סניגורם של אנשי ציבור, אנשי עסקים וגופים עסקיים שהואשמו בפלילים. בהם שרי המשפטים, פרופ' יעקב נאמן וחיים רמון, ראשי הערים רפי הוכמן ואריה גוראל, ח"כ יצחק הרצוג, ניצב אבי דותן, חבר הכנסת עמרי שרון, ורב־ניצב אהרונישקי בוועדת זיילר. שינמן הגן על איש העסקים גד זאבי בפרשת "בזק" ועל ראשי בנק הפועלים במשפט הבנקאים. הוא הגן על עורך הדין דורי קלגסבלד במשפט תאונת הדרכים הקטלנית, וכן ייצג בחקירותיהם את אנשי העסקים יצחק תשובה ונוני מוזס. זכה בשנות ה-90 וה- 2000 לכינוי: "המזכה הלאומי".
שינמן ייצג את יוסף בוק בפרשת דסק"ש, שבה על אף שהושג זיכוי בתחילה בערכאה המחוזית, העליון הפך לימים את ההחלטה והרשיע את בוק.
פרופסור יעקב נאמן התכוון למנות את שינמן ליועץ משפטי לממשלה כבר בשנת 1996. הדבר לא קרה בשל התפטרותו מן הממשלה על רקע חקירתו ומשפטו. שינמן שימש אז כסנגורו במשפט.
ב-2010 אמר: "לא צריך לקיים קשר ידידותי עם נאשמים. אם אתה קרוב מדי, אתה מאבד את קור הרוח המקצועי". סגנונו היה דרמטי בחקירותיו הנגדיות ובדרך טיעוניו.
החל מתחילת שנות ה-90 היה מרצה מן החוץ בפקולטות למשפטים באוניברסיטת תל אביב, במכללה למנהל ובאוניברסיטת בר-אילן. כיום הוא מרצה מן החוץ במרכז הבינתחומי הרצליה. הוא מלמד את עיקרי תורת ניהול המשפט הפלילי, אודותם כתב את ספרו "הסנגור".
דן שינמן נשוי לדניאלה, ציירת ופסלת. לשניים יש שלושה ילדים.
ביוגרפיה > מעורך דין לסופר

בשנת 2007 הודיע שינמן כי הוא פורש מעולם הייצוג בבתי המשפט, אולם המשיך לייעץ בתיקי המשרד שייסד.
במקביל פנה אל עולם הספרות. עד היום פורסמו ארבעה ספרים שכתב בהוצאת כנרת זמורה ביתן. שני ספריו הראשונים, "ניתוח לב פתוח" (2010) ו"בין הקטבים" (2012), הם רומנים המשלבים דרמות משפטיות עם דילמות מתחום הרפואה, הפסיכולוגיה, הכלכלה והתקשורת.
ספרו השלישי, "הסנגור", שיצא לאור בקיץ 2016, הוא שילוב של סיפורת ועיון. הספר כולל שמונה סיפורים קצרים - כולם מעולמו של הסנגור הפלילי, המלווים בהסבריו של המחבר אודות תפיסתו המקצועית כסנגור והדילמות העולות בעבודתו.
שינמן טבע את המונח "פורמולת ההגנה" אודותיו הוא מדבר בספרו, ובהקשר זה הוא פיתח את התפיסה המבדילה בין "העובדות הקשיחות" ל"עובדות הרכות". גישתו הבסיסית (שאינה מתייחסת לעבריינים אשר מקצועם בפשע), גורסת ככלל, כי נאשמים ייטיבו לעשות אם ידבקו באמת. בהקדמה לספר "הסנגור" כתבה כבוד שופטת בית המשפט העליון, פרופ' דפנה ברק ארז: "זהו ספר מיוחד המזמן לקוראיו חוויה יוצאת דופן. מחד גיסא אין זה ספר עיוני גרידא. הוא טבול במציאות ומביא את ה"סיפורים" של חיי המעשה. מאידך גיסא, הספר מציג עומק של חשיבה וניסיון בתחום ההגנה, כפי שיכול היה להציג בפנינו רק אדם כדן שינמן, איש מקצוע שחי את המשפט משך חיים שלמים, והביא את מלאכת ההגנה לכלל אמנות".
בשנת 2021 יצא לאור ספרו הרביעי, "ארי והילה".
הערות שוליים

1 2  ליאת רון ויובל יועז, ‏"המזכה הלאומי": ריאיון עם העו"ד של אולמרט, וינרוט וקלגסבלד, באתר גלובס, 13 בדצמבר 2012
↑  שינמן-נגב-ניב משרד עורכי-דין, שינמן-נגב-ניב משרד עורכי-דין - עורכי דין - צוות עורכי הדין של המשרד, באתר www.snlawyers.co.il (ארכיון)
↑  משה גורלי, האם כדאי לדעת את האמת על הלקוח?, באתר כלכליסט, 11 בספטמבר 2016
↑  משה גורלי, "מתחת לקליפה החיצונית, אני אדם רגשי מאד", באתר כלכליסט, 21 באוקטובר 2010
↑  איתי הר אור וגולן חזני, פרסום ראשון: דב תדמור הורשע בפרשת דסק"ש, באתר כלכליסט, 21 בפברואר 2010
↑  יעקב נאמן, אל תירא עבדי יעקב, משכל, 2017, עמ' 114
1 2  אבישי מתיה, ‏דן שינמן: "אחת המחלות שלנו, עורכי הדין, היא יוהרה והתנפחות", באתר גלובס, 27 בדצמבר 2013
↑  Contento Now (2014-01-22), דן שינמן- מחבר "בין הקטבים" בהוצאת כנרת זמורה-ביתן, נבדק ב-2017-10-01
↑  אריה אבנרי, הלב הטוב של הפרקליט, באתר News1 מחלקה ראשונה, 20 במאי 2010
↑  ארי ליבסקר, הון אנושי: ואז תשובה הבטיח הפתעה, באתר כלכליסט, 15 בספטמבר 2016
↑  סדנא לניהול ההליך הפלילי, באתר www.idc.ac.il
↑  פינת הספרייה | גפן מגזין המושבות, באתר magazin.org.il
| --- | --- |
בקרת זהויות :  NLI: 987007307436705171  GND: 1015176135  ISNI: 0000 0000 8338 0205  LCCN: no2010130336  VIAF: 121348888   WorldCat (עם VIAF): 121348888
חיים קלוגמן

חיים קלוגמן (נולד ב-1935) הוא משפטן שכיהן כמנכ"ל משרד המשפטים בין השנים 1987-1996, תחת השרים אברהם שריר, דן מרידור ודוד ליבאי.
ביוגרפיה

בשירותו הצבאי מילא תפקיד אב בית דין בבית הדין הצבאי, בדרגת סגן-אלוף. שימש במשך עשרים שנה כאב בית הדין למשמעת של רשות השידור.
משנת 1963 ועד למינויו לתפקיד מנכ"ל משרד המשפטים כיהן כיועץ מקצועי לשרי המשפטים חיים צדוק, שמואל תמיר, משה ניסים ויצחק מודעי.
בפעילותו המקצועית עסק רבות בנושאי חקיקה. קידם את חוק הגנת הפרטיות בישראל שנחקק בשנת 1981. כיהן כיושב ראש המועצה הציבורית להגנת הפרטיות בין השנים 1986 עד 2008. בהודעת המועצה הציבורית להגנת הפרטיות ליו"ר ועדת החוקה, חוק ומשפט של הכנסת מיום 1 באפריל 2008 נאמר: "חברי המועצה מבקשים לנצל הזדמנות זו ולהודות לעו"ד קלוגמן על פעילותו החלוצית והמרשימה, רבת השנים, בנושא הגנת הפרטיות. עו"ד קלוגמן היה שותף לחקיקת חוק הגנת הפרטיות, לתיקונים משמעותיים שנעשו בו (למשל פרק ד לחוק שהוא תוצאה של ועדה בראשותו), והוא ליווה את החוק - ואת הגנת הפרטיות בישראל מראשיתם. תרומתו לקידום הנושא בישראל ולהגנת האזרח היא תרומה רבה וחשובה עד מאד."
בתקופת כהונתו כמנכ"ל המשרד שימש כיו"ר מועצת רואי חשבון בישראל והפעיל בהרחבה את שיפוטה על עבירות רואי חשבון. כיהן כיושב ראש ועדות בין משרדיות שונות במינוי מטעם ממשלת ישראל. בין היתר - הוועדה להכרה במכללות למשפטים, הוועדה לבדיקת מבנים במזרח ירושלים (ועדת קלוגמן 1992) והוועדה לעניין הסגרת ויליאם נקש לצרפת .
בשנת 1992 עמד בראש ועדת היגוי שהוקמה על ידי שרי המשפטים והמשטרה, והמליצה על הקמת מחלקה ארצית לחקירת חשדות לביצוע עבירות פליליות שבביצוען חשודים אנשי משטרה. היחידה (מח"ש) הוקמה באותה שנה במשרד המשפטים בכפיפות לפרקליטות המדינה.
בשנת 1994 עמד בראש הוועדה שהמליצה על הקמת הסנגוריה הציבורית במשרד המשפטים, שמטרתה לתת לחסרי אמצעים ייצוג משפטי בהליכים פליליים. הסנגוריה הציבורית החלה בפעילותה בחודש יוני 1996.
בעקבות פרסום דו"ח ועדת דוד ליבאי, לעניין עקורי הכפרים איקרית ובירעם שפונו במלחמת השחרור, נתמנה בינואר 1996 לעמוד בראש ועדת מנכל"ים לקידום יישום ההמלצות. פעילות זו נפסקה עם פרישתו ממשרד המשפטים.
בשנים 1996–2003 שימש כמנכ"ל לשכת עורכי הדין בישראל והביא לרפורמה בדרכי הניהול והדיווח של הלשכה. כיהן כחבר הוועדה למינוי שופטים שבראשות שר המשפטים בשנים 1996–1998. כן כיהן כדירקטור בבנק הפועלים.
משנת 2004 מכהן כחבר המוסד לבוררות מוסכמת בשירות הציבורי. בשנת 2004 הצטרף לפעילות בארגון הבינלאומי של עורכי דין ושופטים יהודיים (IAJLJ) ומכהן כסגן הנשיא ומזכ"ל הארגון ומשנת 2011 כמשנה לנשיא. משנת 2008 עד שנת 2014 עמד בראש הוועדה הסטטוטורית לרישוי חוקרים פרטיים ושירותי שמירה במשרד המשפטים. בינואר 2014 נתמנה, לפי חוק ההנדסאים והטכנאים המוסמכים, התשע"ג–2012, ליושב ראש ועדת המשמעת להנדסאים וטכנאים מוסמכים.  בפברואר 2020 נתמנה כממלא מקום יושב ראש המוסד לבוררות מוסכמת.
קלוגמן נשוי ואב לשלוש בנות.
המומיה (סרט, 1932)

| --- | --- |

 בימוי:  קרל פרוינד 
 הופק בידי:  קארל למל, Stanley Bergerman 
 תסריט:  ג'ון בלדרסטון, Nina Wilcox Putnam, בפסקה זו רשומה אחת נוספת שטרם תורגמה 
 עריכה:  מילטון קארות' 
 שחקנים ראשיים:  בוריס קרלוף (Imhotep) זיטה ג'והאן (Anck-Su-Namun) Eddie Kane הנרי ויקטור Arnold Gray Leyland Hodgson Florence Britton Wild Bill Elliott בראמוול פלטשר ארתור בירון דייוויד מאנרס C. Montague Shaw אדוארד ואן סלואן לאונרד מודי Pat Somerset בפסקה זו רשומה אחת נוספת שטרם תורגמה 
 צילום:  Charles J. Stumar 
 מדינה:  ארצות הברית 
 חברת הפקה:  סרטי יוניברסל 
 חברה מפיצה:  סרטי יוניברסל, נטפליקס 
 שיטת הפצה:  וידאו על פי דרישה 
 הקרנת בכורה:  22 בדצמבר 1932 
 משך הקרנה:  73 דק' 
 שפת הסרט:  אנגלית 
 סוגה:  סרט אימה, סרט פנטזיה 
 מקום התרחשות:  תבאי, מצרים, קהיר 
 תקופת התרחשות:  1932, 1921 
 סרט הבא:  The Mummy's Hand 
 דף הסרט ב־IMDb
 
המומיה (באנגלית: The Mummy) הוא סרט אימה על-טבעי אמריקאי משנת 1932, בבימויו של קארל פרוינד. התסריט נכתב על ידי ג'ון ל. בלדרסטון, בהתבסס על סיפור מאת נינה וילקוקס פוטנם וריצ'רד שייר. הסרט הופק על ידי אולפני יוניברסל כחלק מסדרת סרטי המפלצות הקלאסיים שלהם. בסרט מככבים בוריס קרלוף בתפקיד אימחותפ, זיטה יוהאן, דייוויד מאנרס, אדוארד ואן סלואן וארתור ביירון. הסרט מגולל את סיפורו של אימחותפ, כוהן מצרי עתיק שנקבר חי על שניסה להחיות את אהובתו, הנסיכה אנק-אס-אן-אמון. לאחר שהוא מתגלה בטעות ומוחזר לחיים על ידי צוות ארכאולוגים, הוא מתחזה לאדם מודרני בשם ארדת' ביי ומחפש אחר גלגולה הנוכחי של אהובתו. הסרט זכה להצלחה ביקורתית ומסחרית, והפך לסרט משפיע בתרבות הפופולרית, שהוביל לסרטי המשך, חידושים ועיבודים נוספים.
עלילה

בשנת 1921, משלחת ארכאולוגית בראשות סר ג'וזף ומפל מגלה את המומיה של כוהן מצרי עתיק בשם אימחותפ. לאחר שאחד מעוזריו קורא בקול מתוך "מגילת תות'", אימחותפ מתעורר לחיים ובורח. כעבור עשר שנים, אימחותפ, המתחזה לארדת' ביי, מוביל את בנו של ומפל, פרנק, ופרופסור פירסון לקבר הנסיכה אנק-אס-אן-אמון. במקביל, הוא מזהה בהלן גרוסוונור את גלגולה הנוכחי של הנסיכה ומנסה להחזיר את אהובתו לחיים.
צוות השחקנים

בוריס קרלוף – אימחותפ / ארדת' ביי, כוהן מצרי עתיק שקם לתחייה.
זיטה יוהאן – הלן גרוסוונור / הנסיכה אנק-אס-אן-אמון, גלגולה הנוכחי של אהובתו של אימחותפ.
דייוויד מאנרס – פרנק ומפל, ארכאולוג צעיר ובנו של סר ג'וזף.
ארתור ביירון – סר ג'וזף ומפל, ארכאולוג מוביל.
אדוארד ואן סלואן – ד"ר מילר, מומחה למיתולוגיה מצרית.
ביקורות

באתר Rotten Tomatoes הוא מחזיק בציון של 89%, המבוסס על 41 ביקורות, עם הקונצנזוס: "הסרט מתמקד יותר במצב רוח ובאווירה מאשר בריגושים אופייניים לסרטי אימה מודרניים, ומציב תבנית מופתית לסרטי מומיה עתידיים".
זטא בנושא הנחש

| --- | --- |
   
 מיקומו של ζ בנושא הנחש בקבוצת נושא הנחש
 נתוני תצפית
 קבוצת כוכבים:  נושא הנחש
 שמות נוספים:  HD 149757
 סוג:  כוכב הסדרה הראשית כחול
 בהירות נראית:  2.56
 סיווג ספקטרלי:  O9.5 V
 עלייה ישרה:  16ʰ 37ᵐ 09.54ˢ מילי-שניות קשת בשנה
 נטייה:  ‏01.53″ ‏34′ ‏10°‏- מילי-שניות קשת בשנה
 מאפיינים פיזיים
 בהירות מוחלטת:  4.2-
 מרחק:  366  שנות אור 112.21  פארסק
 רדיוס:  8.5 רדיוסי שמש
 מסה:  20 מסות שמש
 עוצמת הארה:  פי 4,000 מהשמש
 טמפרטורה:  34,300 K
 מהירות סיבוב:  425 ק"מ/שנייה
 גיל:  5-10 מיליון שנים
 מהירות רדיאלית:  −9±5.5 קילומטר לשנייה
 היסט:  5.8287±1.0226 אלפיות של שניות קשת
ζ בנושא הנחש הוא כוכב בולט בחלקה הדרומי של קבוצת הכוכבים נושא הנחש עם בהירות נראית מדרגה 2.56. למרות מיקומו המרכזי בקבוצה ובהירותו היחסית, אין לו שם משלו, בניגוד לכוכבי הקבוצה הסמוכים לו, סביק ויד פריור. כ-2.7 מעלות מדרום-דרום-מערב לכוכב נמצא הצביר הכדורי M107.
מאפיינים

ζ בנושא הנחש הוא כוכב הסדרה הראשית כחול עם סיווג ספקטרלי O9.5 Vnn (לפעמים מסווג כתת-ענק) שנמצא במרחק של כ-366 שנות אור ממערכת השמש. מסתו גדולה מאוד ומוערכת בכ-20 מסות שמש, רדיוסו כ-8.5 רדיוסי שמש והוא מאיר בעוצמה של פי 4,000 מעוצמת ההארה של השמש באור נראה, אך טמפרטורת פניו גבוהה ביותר ומוערכת בכ-34,300 קלווין, ומשום כך כמעט כל קרינתו היא בתחום העל-סגול, ויחד איתה עוצמת הארתו הכוללת היא פי 90,000 מעוצמת ההארה של השמש. מהירות הסיבוב העצמי של ζ בנושא הנחש היא גבוהה מאוד ועומדת על 425 קילומטר בשנייה, קרוב לגבול העליון האפשרי לכוכב כזה. בשל כך צורתו פחוסה מאוד ורדיוסו בקטבים הוא רק 7.5 רדיוסי שמש בעוד הרדיוס בקו המשווה עומד על 9.1 רדיוסי שמש. בשל הבדלי הרדיוס נוצרים גם הבדלים גדולים בטמפרטורה של פני הכוכב והטמפרטורה בקטבים מגיעה לכ-39,000 קלווין. הספקטרום של הכוכב מראה פסי בליעה רחבים שמצביעים על קיומם של ענני גז המקיפים את הכוכב במהירות גבוהה, ככל הנראה תוצאה של העפת חומר מפני הכוכב בשל מהירות הסיבוב הגבוהה שלו. לכוכב רוח סולרית חזקה והוא מאבד מסה בקצב של 100-200 מיליארדיות מסת שמש בשנה.
בהירותו של ζ בנושא הנחש משתנה מעט במחזוריות מורכבת מאוד בת מספר תדרים הנעים בין 2.5 שעות ל-24 שעות ובשל כך הוא מסווג כמשתנה β בקפאוס. כמו כן הוא פולט קרינת רנטגן חזקה שגם כן מראה שינויים מחזוריים בעוצמתה. המקור של קרינה זו הוא ככל הנראה האצה של חלקיקים טעונים בשדה מגנטי חזק שנוצר כתוצאה מהסיבוב המהיר של הכוכב על צירו.
ל-ζ בנושא הנחש מהירות מוחלטת גבוהה למדי של 20 קילומטר בשנייה והוא נחשב לכוכב בורח. ייתכן שלפני כמיליון שנים הוא היה חלק מכוכב כפול עם בן זוג מסיבי יותר שהתפוצץ כסופרנובה ועוצמת הפיצוץ העיפה את ζ בנושא הנחש ואת שרידי הסופרנובה בכיוונים מנוגדים. מועמד אפשרי לשרידי בן הזוג של ζ בנושא הנחש הוא הפולסר PSR B1929+10 שנמצא כיום בקבוצת נשר. אם השניים אכן היו קשורים זה לזה, אז בן הזוג היה כוכב מסוג ספקטרלי O6-7, עם מסה של 30-40 מסות שמש, שבשל מסתו הגדולה סיים את שלב ההיתוך של מימן להליום תוך מספר מיליוני שנים בלבד. השילוב של רוח השמש החזקה ומהירות התנועה הגדולה של ζ בנושא הנחש יוצרים גל הלם בתווך הבין-כוכבי שניתן לצפייה באור תת-אדום.
הערות שוליים

1 2  SIMBAD:ζ Ophiuchi
1 2 3 4 5 6 7 8 9  I. D. Howarth & K. C. Smith: Rotational mixing in early-type main-sequence stars, Monthly Notices of the Royal Astronomical Society, Vol. 327, Iss. 2, p. 358-359 (2001)
1 2  N. Tetzlaff, R. Neuhäuser, M. M. Hohle & G. Maciejewski: Identifying birth places of young isolated neutron stars, Monthly Notices of the Royal Astronomical Society, Vol. 402, Iss. 4, p. 2370-1 (2010)
1 2  S. Hubrig, L. M. Oskinova & M. Schöller: First detection of a magnetic field in the fast rotating runaway Oe star ζ Ophiuchi, Astronomische Nachrichten, Vol.332, Iss. 2, p.147 (2011)
↑  NASA: Runaway Star Plows Through Space (2011)
גל ההלם שיוצרת תנועתו של ζ בנושא הנחש דרך התווך הבין-כוכבי
בייב בעיר הגדולה

| --- | --- |

כרזת הסרט בישראל
 בימוי:  ג'ורג' מילר 
 הופק בידי:  ביל מילר ג'ורג' מילר דאג מיטשל
 תסריט:  ג'ורג' מילר ג'ודי מוריס מארק לאמפרל
 עריכה:  ג'יי פרידקין 
 שחקנים ראשיים:  אי.ג'יי. דיילי (קול) ג'יימס קוזמו סטיבן רייט גלן הדלי דני מאן
 מדבבים:  אליזבת דיילי 
 מוזיקה:  ניג'ל ווסטלייק 
 צילום:  אנדרו לסני 
 מדינה:  אוסטרליה, ארצות הברית 
 חברת הפקה:  Kennedy Miller Mitchell 
 חברה מפיצה:  סרטי יוניברסל
 הקרנת בכורה:  4 באוגוסט 1995
 משך הקרנה:  92 דק' 
 שפת הסרט:  אנגלית 
 סוגה:  דרמה קומית, סרט פנטזיה, סרט קומדיה 
 הכנסות באתר מוג'ו:   babepiginthecity
 סרט קודם:  בייב 
 דף הסרט ב־IMDb
 
בייב בעיר הגדולה (באנגלית: Babe: Pig in the City) הוא סרט דרמה אוסטרלי-אמריקאי משנת 1998 אשר מהווה המשכון לסרט בייב משנת 1995. הוא נכתב, הפיק וביים בשיתוף ג'ורג' מילר, שהיה שותף לכתיבה והפקה של הסרט המקורי. מגדה סובנסקי וג'יימס קרומוול חוזרים על תפקידיהם מהסרט הראשון, כאשר מיקי רוני מצטרף לצוות השחקנים.
הסרט היה מועמד לשיר המקורי הטוב ביותר בטקס פרסי האוסקר לשנת 1998. עם ההפצה הראשונית, הסרט זכה לביקורות מעורבות מהמבקרים ולא הצליח להשתוות להצלחה הפיננסית של קודמו, והכניס רק 69.1 מיליון דולר בתקציב של 90 מיליון דולר. עם זאת, הוא הפך לסרט פולחן וקיבל הערכה ביקורתית חיובית מאז הפצתו.
עלילה

מספר שבועות לאחר אירועי הסרט הראשון, האיכר ארתור הוגט נפצע בתאונה כאשר הוא ובייב מנסים לתקן את הבאר של החווה, ומשאיר את אשתו אסמה לטפל בחווה שלהם לבד. מאוימת בפינוי בסוף החודש אלא אם המשכנתא שלהם תשולם, אסמה לוקחת את בייב לתחרות רעיית כלבי רועים בתקווה להשתמש בכספי הפרס שלה לשם כך. בשדה תעופה בעיר מטרופוליס, ביגל גילוי נלהב יתר על המידה מראה לבייב איך זה להיות מתוגמל על ביצוע עבודה טובה בכך שהוא מסמן בטעות על זה שהוא ואסמה נושאים סמים, מה שגורם להם להחמיץ את טיסת ההמשך שלהם ומאלץ להמתין כמה ימים לטיסה הבאה הביתה.
בהתחלה לא הצליחו למצוא מלון שמאפשר בעלי חיים, אסמה ובייב מוצאות לינה במלון "פלילנדס", המנוהל על ידי גברת פלום הסימפתית, שמקבלת חיות משוטטות. שם, בייב מופרד מאסמה ופוגש שלישיית שימפנזים - בוב, אשתו ההרה זוטי ואחיו הצעיר איזי, ואת תלוניוס, אורנגאוטן בורנאי מתורבת שהוא משרת של דודו הקשיש של פלום, פוגלי. בייב נעשה חלק ממעשה הליצנים שלהם, שהוא נרתע מלהופיע בו עד שהקופים רומזים שהוא יקבל תשלום, מתוך אמונה שזה יכול להיות חיוני בהצלת החווה, אבל עד מהרה הוא גורם בלי משים למעשה להסתיים באסון. בינתיים, אסמה, לאחר שהונהה על ידי פוגלי להאמין שבייב נמלט, הולכת לחפש אותו אך נעצרת בטעות לאחר תקרית שבה היו מעורבים שוטרים ועוברי אורח אחרים כאשר כנופיית אופנועים מנסה לשדוד אותה.
למחרת בבוקר, פוגלי נלקח לבית החולים בתרדמת מזון, מלווה באחיינית שלו. נותרו לדאוג לעצמם, החיות במלון הופכים עד מהרה לרעבים והשימפנזים מחליטים להשיג קצת מזון על ידי גניבה מחנות מקומית, תוך שימוש בבייב כדי להסיח את דעתם של צמד כלבי שמירה. בייב מציל אחד מהם כשהוא נופל לתוך תעלה והאחרון מתחייב לשמש כשומר ראש עבור בייב להביע את הכרת התודה שלו. לאחר שטס כל הדרך למטרופוליס, חברו הטוב ביותר של בייב, פרדיננד, מגיע למלון ומתאחד איתו לאחר שזוטי יולדת תאומים. החגיגה נקטעת כאשר מספר קציני פיקוח עוינים על בעלי חיים מזומנים לשם על ידי הורטנס, שכנתם החושדת של משפחת פלום.
רוב החיות נלכדו למעט בייב, פרדיננד, טאג הקפוצ'ין הלבן-פנים של פלום ופליליק, ג'ק ראסל טרייר הנכה. הם חודרים למתקן הפיקוח על בעלי חיים ומצילים את חבריהם הכלואים. משוחררת ממעצר, אסמה חוזרת למלון כדי למצוא אותו בחוסר סדר ואת גברת פלום אבלה על דודה ועל לכידת החיות. לאחר שהתעמתו עם הורטנס על מעשיה, שתיהן מאתרות את החיות בארוחת הצדקה והם מתאחדים. לאחר מכן, פלום מוכרת את המלון ונותנת את ההכנסות לאסמה כדי שהיא תוכל להציל את החווה, שבה פלום וכל החיות הולכים לשהות. כשאסמה חוזרת לתפקידיה והוגט סוף סוף מתקן את משאבת המים של החווה בעקבות החלמתו, הוא מחייך בגאווה אל בייב ואומר "זה יסתדר, חזיר. זה יסתדר".
שחקנים

מגדה סובנסקי בתור אסמה קורדליה הוגט, אשתו של הוגט.
מיקי רוני בתור פוגלי פלום, דודה המנוח של מיס פלום.
מרי סטיין בתפקיד גברת פלום, בעלת הבית של מלון פשפשים ואחיינית של פוגלי.
ג'יימס קרומוול בתפקיד האיכר ארתור הוגט, בעלה של אסמה.
ג'ולי גודפרי בתור הורטנס, שכנתם של פלומס.
ג'נט פוי ופמלה הוקינס בתור חברותיה של אסמה.
פול ליווינגסטון בתפקיד שף באירוע צדקה שבו מתרחש שיאו של הסרט
קים סטורי בתפקיד שופט
ג'ון אפטון בתפקיד ילד בבית החולים המקומי של מטרופוליס
שחקנים > מדבבים

אי.ג'יי. דיילי בתור בייב, החזיר של חוות הוגט שהוא בנם המאמץ של רקס ופליי.
דני מאן בתור פרדיננד, ברווז ראנר אינדיאני וחברו הטוב ביותר של בייב.
מאן גם מדבב את טאג, הקפוצ'ין הלבן-פנים הפנמי של משפחת פלום
גלן הדלי בתפקיד זוטי, אחת מהשימפנזות של פלום שהיא אשתו של בוב וגיסתו של איזי.
סטיבן רייט בתור בוב, אחד מהשימפנזים של פלום שהוא בעלה של זוטי ואחיו הגדול של איזי.
ג'יימס קוזמו בתפקיד תלוניוס, אורנגאוטן בורנאי מתורבת שהוא משרתם של פוגלי ואחר כך לאסמה בסוף הסרט.
נייתן קרס ומיילס ג'פרי בתור איזי, אחד מהשימפנזים של פלום שהוא אחיו הצעיר של בוב והגיס של זוטי.
קרס נוסף מגלם גור כלבים תועה .
סטנלי ראלף רוס בתור צמד כלבי שמירה אגרסיבי בול טרייר ודוברמן פינצ'ר, שהראשון מהם עורך רפורמות ומשמש כשומר ראש של בייב כדי להביע את הכרת התודה שלו על הצלת חייו.
ראסי טיילור בתור פודל תועה שהופכת לגרושתו של הבול טרייר.
טיילור גם מדבבת חתולת מקהלה
אדם גולדברג בתור פליליק, ג'ק ראסל טרייר נכה דברן.
אדי בארת' בתור נייג'ל, בולדוג המתגורר במלון פלילנדס.
בארת' גם מדבב את אלן, מסטיף נפוליטני שהוא שותפו לחדר של נייג'ל.
ביל קאזיפי בתור סנופ, ביגל נלהב מדי שעובד בשדה התעופה המקומי של מטרופוליס ככלב גילוי.
מרים מרגוליס בתור פליי, בורדר קולי שהיא אשתו של רקס ואמו המאמצת של בייב.
הוגו וויבינג בתור רקס, בורדר קולי נוסף שהוא כלב הרועים הראשי של חוות הוגט, כמו גם מנהיג הקהילה שלה, בעלה של פליי ואביו המאמץ של בייב.
ג'ים קאמינגס בתור שקנאי המסייע לפרדיננד במהלך מסעו למטרופוליס
קייטי לי בתור חתלתול
אוולין קראפ כאחת הכבשים של החווה
קראפ גם מדבבת מספר חתולי סמטה
צ'ארלס בארטלט בתור הפרה של הוגט
מייקל אדוארד-סטיבן בתור הסוס של הוגט
אל מנצ'יני ולארי מוס בתור דג הזהב של תלוניוס
רוסקו לי בראון בתור המספר
שחקנים > מדבבים בגרסה העברית

[דרוש מקור: לא נמצא אישוש לרשימת המדבבים בעברית][מפני ש...]
מיטל מיכאלי - בייב
אלברט כהן - ארתור הוגט
ענת וקסמן - אסמה הוגט / כלבה מנודה
אוהד שחר - מספר
תומר שרון - פרדיננד
דב רייזר - רקס
נורית כהן - פליי
שמעון כהן - סנופ
שירלי דשא - סדרנית
גני תמיר - זוטי
יהויכין פרידלנדר - בוב / קולות רקע
אסתי ברעד-פורים - איזי / קולות רקע
אריאל פורמן - תלוניוס
מיכה אוזין סליאן - סוכן / נייג’ל / טבח / קולות רקע
שמחה ברביריו - סוכן / פליליק / קולות רקע
יורם יוספסברג - אלן / שקנאי / כלב מנודה / טבח / סדרן / קולות רקע
סיוון כהן - קולות רקע
שרית וינו-אלעד - חתולה / קולות רקע
ניר רון - קולות רקע
יחזקאל לזרוב - קולות רקע
לני כהן - חתולה / קולות רקע
שרון כהן - שופט / קולות רקע
יעקב בוך - קולות רקע
הֲפָקָה

כריסטין קבאנו, שדיבבה את בייב בסרט הראשון, פנתה לחזור לתפקידה, אך סירבה כאשר המשא ומתן על החוזה נפל.  קבנו הוחלפה בסופו של דבר על ידי א. ג'יי. דיילי שדיבבה בסדרה ראגרטס. לבמאי הסרט הראשון המצליח, כריס נונן, לא הייתה מעורבות בסרט השני; ג'ורג' מילר השתלט על תפקידי הבימוי ולפי הדיווחים נונן אפילו לא הוזמן להקרנת הבכורה באוסטרליה.
הערות שוליים

↑  Tobias, Scott (19 במרץ 2018). "The New Cult Canon: Babe: Pig In The City". The A.V. Club. ארכיון מ-30 ביוני 2021. {{cite web}}:  (עזרה)
↑  Earl, William (2 במרץ 2023). "The Best Movie Sequels of All Time". Variety (באנגלית אמריקאית). נבדק ב-31 במאי 2024. {{cite web}}:  (עזרה)
↑  "Babe: Pig in the City | Music Box Theatre". musicboxtheatre.com (באנגלית). נבדק ב-31 במאי 2024. {{cite web}}:  (עזרה)
↑  Hayward, Anthony (5 בינואר 2015). "Christine Cavanaugh: Voice actor behind the eponymous pig in 'Babe' and the worrisome toddler Chuckie in 'Rugrats'". The Independent. {{cite web}}:  (עזרה)
↑  Lacher, Irene (20 ביולי 2001). "A Former Phantom, a Future Noah". The Los Angeles Times. {{cite web}}:  (עזרה)(הקישור אינו פעיל, September 2024)
↑  "Babe: Pig in the City". www.ozmovies.com.au. נבדק ב-16 בינואר 2022. {{cite web}}:  (עזרה)
| --- | --- |
בקרת זהויות :  LCCN: no98133711   WorldCat (עם LCCN): no98-133711
חיים כהן-מגורי

חיים כהן-מגורי (1 באפריל 1913 – 10 ביוני 2000), היה חבר הכנסת מטעם תנועת החרות וגח"ל.
ביוגרפיה

כהן-מגורי נולד בצנעא, תימן ועלה לישראל בגפו ב-1921. תחילה התיישב בזכרון יעקב ולאחר עליית הוריו בתל אביב, בה למד בבית ספר "בלפור". בשנת 1927 הצטרף לתנועת הנוער בית"ר. בשנת 1934 קבע את מקום מושבו בנתניה ונמנה בין מייסדי כפר רמת טיומקין. כעבור שנה הצטרף לשורות האצ"ל, לצד פעילותו כנציגם של יוצאי תימן בפני מוסדות מושבת נתניה, תחילה באופן בלתי רשמי ולאחר מכן כנציגם במועצת המושבה.
כהן-מגורי היה חבר תנועת החרות מימיה הראשונים לאחר קום המדינה. הוא כיהן בה כחבר מרכז וחבר הנהלת התנועה ובשנת 1949 נבחר לכנסת הראשונה. כהונתו נמשכה במשך שש כנסות רצופות, למעט הכנסת השנייה אליה נכנס רק בשנת 1953 כמחליפו של אריה בן-אליעזר.
בשנת 1969 פרש כהן-מגורי מהכנסת. הוא נבחר למועצה הדתית בנתניה ופעל במסגרתה. לאחר מות בנו וכלתו בתאונת דרכים הוא הקדיש חלק ניכר מפעילותו למען ילדים והקים בנתיבות מוסד לילדים קשיי למידה על שם אמנון וחנה כהן-מגורי (המוכר בראשי התיבות של שמם - אחכ"מ). מספר שנים עמד בראש מוסד זה.
כהן-מגורי הוכתר בתואר יקיר נתניה לשנת 1976.
נפטר ב-10 ביוני שנת 2000, והובא למנוחות בבית העלמין הישן של נתניה . גיא עמיר הוא נכדו.
מפרסומיו

הגיגים (1995)
דן ג'ורפסקי

| --- | --- |

 לידה:  1962 (בן 63 בערך) יונקרס, ארצות הברית 
 ענף מדעי:  עיבוד שפה טבעית, בלשנות חישובית, בלשנות, מערכת זיהוי דיבור, סינית 
 מקום לימודים:  אוניברסיטת קליפורניה בברקלי 
 מנחה לדוקטורט:  Robert Wilensky 
 מוסדות:  אוניברסיטת סטנפורד 
 תלמידי דוקטורט:  Awni Hannun, Andrew Lee Maas 
 פרסים והוקרה:  Atkinson Prize in Psychological and Cognitive Sciences (2022)  עמית באגודה האמריקאית לקידום המדע (2019)  עמיתי מקארתור (2002) 
 בן או בת זוג:  Janet Yu 
 web.stanford.edu/~jurafsky/
 
דן ג'ורפסקי (באנגלית: Dan Jurafsky; נולד ב-1962) הוא פרופסור לבלשנות ומדעי המחשב באוניברסיטת סטנפורד וסופר יהודי אמריקאי. ידוע בפיתוח המערכת האוטומטית הראשונה לתיוג תפקידים סמנטי (SRL) בשיתוף עם דניאל גילדאה, ובשימוש בעיבוד שפה טבעית כדי לחקור שאלות בעלות ערך חברתי, כגון ההבדל באופן בו פונים שוטרים לנהגים שחורים לעומת לבנים. מאמרים שכתב זוכים לאלפי ציטוטים מדי שנה.
קורות חיים

ג'ורפסקי גדל במשפחה יהודית בלוס אלטוס שבקליפורניה. קיבל תואר ראשון בבלשנות (1983) ודוקטורט במדעי המחשב (1992) באוניברסיטת קליפורניה בברקלי, ולאחר מכן פוסט דוקטורט במכון הבינלאומי למדעי המחשב, ברקלי (1992–1995). בין השנים 1996–2003 היה חבר סגל באוניברסיטת קולורדו, בבולדר.
ג'ורפסקי חיבר שני ספרים, "שפת המזון: בלשן קורא את התפריט" (2014), העוסק בקשר בין שפה ואוכל, וספר לימוד לעיבוד דיבור ושפה (2009).
ג'ורפסקי זכה במלגת מקארתור בשנת 2002.
עבודות נבחרות

2009. עיבוד דיבור ושפה: מבוא לעיבוד שפה טבעית, בלשנות חישובית והכרה בדיבור, מהדורה 2. (עם ג'יימס מרטין) פרנטיס הול. ISBN 978-0131873216
2014. שפת האוכל: בלשן קורא את התפריט. W. W. Norton & Company. ISBN 978-0393240832
פרסים

2019. עמית LSA.
2002. מלגת מקארתור.
1998. פרס CAREER של NSF.